Phobos ye un chicot satelite, de forma irregular, que lo suyo rayo meyo ye d'once kilometros. Presienta perén a mesma cara a Marte, a causa de l'ancorache per mareya exerciu per a planeta. Orbita a uns 6000 kilometros d'a superficie marciana, lo que le convierte en o satelite mas amán a la suya planeta de tot o sistema solar.Istas fuerzas de mareya creigan una desacceleración en Phobos, perdendo amonico iste a suya velocidat orbital, o que ocasionará la suya colisión con Marte dentro d'uns 50 a 100 millons d'anyos, u bien la suya desintegración y formación d'un aniello arredol d'a planeta.